ΚΑΝΟΝΙΣΜΌΣ (ΕΚ) αριθ. 481/2007 ΤΗΣ ΕΠΙΤΡΟΠΉΣ της 27ης Απριλίου 2007 για την τροποποίηση του κανονισμού (ΕΚ) αριθ. 817/2006 του Συμβουλiου για την ανανέωση των περιοριστικών μέτρων κατά της Βιρμανίας/Μυανμάρ και την κατάργηση του κανονισμού (ΕΚ) αριθ. 798/2004 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 817/2006 του Συμβουλίου, της 29ης Μαΐου 2006, για την ανανέωση των περιοριστικών μέτρων κατά της Βιρμανίας/Μυανμάρ (1), και ιδίως το άρθρο 12 παράγραφος β), Εκτιμώντας τα ακόλουθα: (1) Το παράρτημα III του κανονισμού (ΕΚ) αριθ. 817/2006 περιλαμβάνει κατάλογο των προσώπων των οποίων τα κεφάλαια και οι οικονομικοί πόροι δεσμεύονται δυνάμει του άρθρου 6 του εν λόγω κανονισμού. (2) Η απόφαση 2007/248/ΚΕΠΠΑ του Συμβουλίου (2) τροποποιεί το παράρτημα Ι της κοινής θέσης 2006/318/ΚΕΠΠΑ (3). Κατά συνέπεια, το παράρτημα ΙΙΙ του κανονισμού (ΕΚ) αριθ. 817/2006 πρέπει να τροποποιηθεί ανάλογα. (3) Ο παρών κανονισμός θα πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ' αυτόν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΙΙ του κανονισμού (ΕΚ) αριθ. 817/96 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Απριλίου 2007.

[Source: multi_eurlex | Tokens: 1401]